CELEX: 52020PC0005
Language: et
Date: 2020-01-10
Title: Ettepanek: NÕUKOGU MÄÄRUS, millega muudetakse nõukogu määrust (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020

EUROOPA KOMISJON
            Brüssel,10.1.2020
            COM(2020) 5 final
            2020/0004(NLE)
            Ettepanek:
            NÕUKOGU MÄÄRUS,
            millega muudetakse nõukogu määrust (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020
            
               
         
         
            
               SELETUSKIRI
            
            
               1.ETTEPANEKU TAUST
            
            
               Nõukogu määrus (EL) 2018/1977, millega avati teatavate kalandustoodete autonoomsed liidu tariifikvoodid ja sätestati nende haldamine aastatel 2019–2020, võeti vastu 14. detsembril 2018. 
            
            
               Määruse eesmärk on tagada liidu töötleva tööstuse konkurentsivõime ja vältida liidu kalandustoodete tootmise ohustamist, tagades tööstusele piisavad kalandustootetarned. Selleks vähendatakse kõnealuse määrusega teatavate kalandustoodete imporditollimakse või peatatakse nende kohaldamine asjakohase mahuga tariifikvootide raames. Samuti on kõnealuses määruses kindlaks määratud, missuguste töötlemistoimingute („kvoodi kohaldamise kõlblikud toimingud“) puhul võib tariifikvooti kasutada ja mille puhul mitte.
            
            
               2.HUVITATUD ISIKUTEGA TOIMUNUD KONSULTEERIMISE TULEMUSED 
            
            
               Pärast nõukogu määruse (EL) 2018/1977 vastuvõtmist teavitasid mõned ELi töötlejad ja üks liikmesriik komisjoni, et kuna eelmises nõukogu määruses ((EL) 2015/2265) sätestatud autonoomsest tariifikvoodist 09.2750 oli CN-kood 1604 32 00 (kaaviariasendaja) välja jäetud, ei saanud töötlejad enam importida selle konkreetse CN-koodi alla kuuluvat töödeldud kalamarja, nagu nad olid seda teinud varasema korra alusel. Kehtivas autonoomsete tariifikvootide määruses (aastateks 2019–2020) asendati CN-kood 1604 32 00 (kaaviariasendaja) CN-koodiga 0305 20 00 (kalamaks, -mari ja -niisk, kuivatatud, suitsutatud, soolatud või soolvees), et toodet täpsemalt kirjeldada (kalamari, pestud, puhastatud muudest elunditest ja lihtsalt soolatud või soolvees, kaaviariasendajate tootmiseks).
            
            
            
               CN-koodi 1604 32 00 väljajätmise tõttu suurenes nende toodete tollimaks 0 %-lt 20 %-le, kuna autonoomsete tariifikvootide kord nende suhtes enam ei kehti. Sellega kaasnes märkimisväärne kahjum, mis tulenes asjaomastest summadest ja kehtivatest pikaajalistest lepingutest. Kuna komisjoni ettepanek sisaldas endiselt CN-koodi 1604 32 00 ja uus määrus, mis jõustus 1. jaanuaril 2019, võeti vastu alles 14. detsembril 2018, väidavad äriühingud, et selline muudatus oli ootamatu ega jätnud neile piisavalt kohanemisaega, sest neil on tarnijatega pikaajalised lepingud.
            
            
            
               Põhjalik analüüs on kinnitanud asjaomase impordi märkimisväärset vähenemist koodi muutumise tõttu (autonoomse tariifikvoodiga ette nähtud 1 500 tonnist on ära kasutatud üksnes 400 tonni võrreldes 958 tonniga 2018. aastal). 
            
            
            
               Teisest küljest on autonoomsete tariifikvootide eesmärk luua lisandväärtust ja töökohti. Seda silmas pidades ei saa sulatamist, ümberpakendamist ja pastöriseerimist käsitada märkimisväärset lisandväärtust andva töötlemisena. Sellest tulenevalt asendati CN-kood 1604 32 00 (kaaviariasendaja) CN-koodiga 0305 20 00 (kalamaks, -mari ja -niisk, kuivatatud, suitsutatud, soolatud või soolvees). 
            
            
            
               Kalamarja puhul võttis tolliseadustiku komitee 2019.–2020. aasta autonoomsete tariifikvootide määruse üle peetavatel aruteludel vastu uued kombineeritud nomenklatuuri selgitavad märkused alamrubriigi 0305 20 00 kohta, täpsustades selle alamrubriigi kohaldamisala täiendavate määratlustega. Uutes kombineeritud nomenklatuuri selgitavates märkustes täpsustatakse, et sellesse alamrubriiki klassifitseeritakse selline soolatud, kuid täiendavalt töötlemata kalamari, mis ei sobi vahetuks tarbimiseks kaaviarina ega kaaviariasendajana, kuid on ette nähtud kaaviariasendajate tootmiseks.
            
            
               Seega võib järeldada, et CN-koodi 1604 32 00 asendamine CN-koodiga 0305 20 00 uues 2019.–2020. aasta autonoomsete tariifikvootide määruses on kooskõlas autonoomsete tariifikvootide eesmärkidega. Samas aga on ELi kalamarjatööstust üsnagi negatiivselt mõjutanud asjaolu, et komisjoni ettepanekus ja varasemates õigusaktides autonoomse tariifikvoodi 09.2750 jaoks esitatud CN-koodist erineva koodiga määrus võeti vastu hilja ning et tööstusharud ei saa täpselt aru kahe CN-koodi erinevusest (mida veelgi raskendab asjaolu, et need kuuluvad sama järjekorranumbri alla). CN-koodi sellise muutmise tõttu ei tohiks kaubavood järsult katkeda.
            
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Euroopa Liidu toimimise lepingu artikkel 31.
               
            
         
         
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ühise tollitariifistiku maksumäärad kuuluvad liidu ainupädevusse. Seetõttu ei kohaldata nende sätete suhtes subsidiaarsuse põhimõtet.
               
            
            
               •Proportsionaalsus
            
            
               
                  Poliitikavariant on proportsionaalne, kuna iga toote puhul on lubatud vaid piiratud kogus, võttes arvesse kasutusmäära, ELi ja kolmandate riikide tootjate võrdseid tingimusi, lisandväärtust ja muid kaubandussoodustusi.
               
               
                  Ettepanek on kooskõlas proportsionaalsuse põhimõttega, sest tolliliit on ühine kogu liidule, ning seetõttu tuleks seda rakendada nõukogus vastu võetud määrusega.
               
            
            
               •Vahendi valik
            
            
               
                  Ei kohaldata.
               
               
            
            
               3. MÕJU EELARVELE
            
            
               Ettepanekul on mõju eelarve tulupoolele.
            
            
               2020/0004 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse nõukogu määrust (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020
            
            
               EUROOPA LIIDU NÕUKOGU, 
            
            
               võttes arvesse Euroopa Liidu toimimise lepingut, eriti selle artiklit 31, 
            
            
               võttes arvesse Euroopa Komisjoni ettepanekut 
            
            
               ning arvestades järgmist: 
            
            
               (1)Nõukogu määrusega (EL) 2018/1977
                  1
                avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020. Kindlaks on määratud iga tariifikvoodi asjakohane maht, et tagada liidule tööstusele piisavad tarned ajavahemikul 2019–2020. 
            
            
         
         
            
               (2)Määruse (EL) 2018/1977 lisas loetletud autonoomse tariifikvoodi järjekorranumbriga 09.2750 raames vastavad kirjeldusele „Kalamari, pestud, puhastatud muudest elunditest ja lihtsalt soolatud või soolvees, kaaviariasendajate tootmiseks“ üksnes CN-koodi ex 0305 20 00 (TARICi kood 35) alla kuuluvad tooted.
            
            
            
               (3)Määrusele (EL) 2018/1977 eelnenud nõukogu määruses (EL) 2015/2265
                  2
                oli asjaomane tariifikvoot aga esitatud teisiti ja selles viidati CN-koodile ex 1604 32 00 (TARICi kood 20) kui ainsale tootele, mida vastab kirjeldusele „Kalamari, pestud, puhastatud muudest elunditest ja lihtsalt soolatud või soolvees, kaaviariasendajateks töötlemiseks“.  
            
            
            
               (4)Järjekorranumbri 09.2750 all esitatud CN-koodi muutumise tõttu tekkisid tööstusharul asjaomase sätte tõlgendamise raskused ja kadus selge arusaam kahe CN-koodi erinevusest (mida veelgi raskendab see, et need kuuluvad sama järjekorranumbri alla), mis avaldas negatiivset mõju ELi töötlevale tööstusele. 
            
            
            
               (5)On asjakohane muuta järjekorranumbri 09.2750 juures esitatud tariifikvoodi alla kuuluvaid tooteid nii, et ühe aasta jooksul kuuluks sinna ka CN-kood ex 1604 32 00 (TARICi kood 20), ja joonealust märkust, milles viidatakse kõnealustele CN- ja TARICi koodidele, märkides ajavahemiku alates 1. jaanuarist kuni 31. detsembrini 2019. 
            
            
            
               (6)Seepärast tuleks määrust (EL) 2018/1977 vastavalt muuta.
            
            
            
               (7)Määrusega (EL) 2018/1977 avatud tariifikvootide kohaldamise aeg esimesel aastal kestab 1. jaanuarist kuni 31. detsembrini 2019. Selleks et tagada ettevõtjate võrdne kohtlemine ja võttes arvesse asjaolu, et järjekorranumbri 09.2752 alla kuuluv tariifikvoot ei ole veel ammendatud, tuleks käesolevat määrust kohaldada tagasiulatuvalt alates 1. jaanuarist 2019, et kalamarja (valmistootena) kasutavad ettevõtjad saaksid ka edaspidi piiratud aja jooksul püsivalt kohaldada soodsat kvoodi tollimaksumäära. Samadel põhjustel peaks see jõustuma viivitamata, 
            
            
            
            
               ON VASTU VÕTNUD KÄESOLEVA MÄÄRUSE: 
            
            
               Artikkel 1
            
            
               Nõukogu määruse (EL) 2018/1977 lisa kolmandat rida (jrk-nr 09.2750) muudetakse järgmiselt:
            
            
            
               (1)veeru „CN-kood“ kirje asendatakse järgmisega: 
            
            
               „ex 0305 20 00
            
            
                ex 1604 32 00“; 
            
         
         
            
            
               (2)veerus „TARICi kood“ olev kirje asendatakse järgmisega:
            
            
               „35
            
            
                 
                       20“;
            
            
               (3)veerus „Kirjeldus“ lisatakse sõna „kaaviariasendajad“ järele järgmine joonealune märkus: 
            
            
               „TARICi koodi 1604 32 00 20 puhul kohaldatakse seda tariifikvooti alates 1. jaanuarist kuni 31. detsembrini 2019.“
            
            
            
               Artikkel 2 
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas. 
            
            
               Seda kohaldatakse alates 1. jaanuarist 2019.
            
            
            
               Käesolev määrus on tervikuna siduv ja vahetult kohaldatav kõikides liikmesriikides. 
            
            
            
               Brüssel, 
            
            
            
               Nõukogu nimel 
            
            
               eesistuja
            
            
               FINANTSSELGITUS
            
            
               1.1.ETTEPANEKU NIMETUS:
            
            
               Ettepanek muuta nõukogu määrust (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020.
            
         
         
            
               2.EELARVEREAD
            
            
               Tulude eelarverida: Peatükk 1 2, artikkel 1 2 0 – Otsuse 2014/335/EL, Euratom artikli 2 lõike 1 punktis a osutatud tollimaksud ja muud maksud (2019. eelarveaastaks ettenähtud summa – 21 471,2 miljonit eurot)
            
            
               (üksnes sihtotstarbeliste tulude puhul) Tulud määratakse järgmisele kulupeatükile: 
            
            
               3.FINANTSMÕJU
            
            
               ◻
                     Ettepanekul puudub finantsmõju
            
            
               X Ettepanekul puudub finantsmõju kuludele, kuid sellel on finantsmõju tuludele
            
            
               ◻
                     Ettepanekul on finantsmõju sihtotstarbelistele tuludele. Mõju on järgmine:
            
            
               (eurodes)
            
            
                     
                        Tulude eelarverida
                           3
                        
                     
                  
                  
                     
                        2019. aasta
                     
                  
               
                     
                        Artikkel – 1 2 0 – tollimaksud ja muud maksud
                     
                  
                  
                     
                        3 561 518
                     
                  
               
               4.PETTUSEVASTASED MEETMED
            
            
               Teatavate käesoleva nõukogu määrusega hõlmatud toodete lõppkasutust kontrollitakse kooskõlas määruse (EL) nr 952/2013 (millega kehtestatakse ühenduse tolliseadustiku rakendussätted) artikliga 254.
            
            
               5.MUUD MÄRKUSED
            
            
               1.Määruse peamine mõju on Euroopa Liidu tulude vähenemine, arvestades järjekorranumbri 09.2750 juures esitatud tariifikvoodi alla kuuluvate toodete koodi muutmist nii, et ühe aasta jooksul kuuluks sinna ka CN-kood ex 1604 32 00 (TARICi kood 20), ja joonealust märkust, milles viidatakse kõnealustele CN- ja TARICi koodidele, märkides ajavahemiku alates 1. jaanuarist kuni 31. detsembrini 2019.
            
            
            
               2.Brutosumma on arvutatud autonoomse tariifikvoodi 09.2750 jäägi (s.o kvoodi maksimaalne kasutamine), kahe viimase aasta keskmise tootehinna ja tootele kehtiva 20 % enamsoodustusrežiimi tollimaksumäära alusel. 
            
            
               1 097 066,78 (tonnides)* 20,29(keskmine hind / kg) * 20 % (tariif)
            
            
               Seepärast näitab kõnealune summa tulude vähenemise ülemmäära, kuna ühendus teeb kolmandate riikide eri rühmadele suuremaid kaubandussoodustusi (GSP, GSP+, FTA). 
            
            
         
         
            
                  
                     (1)
                  
                        Nõukogu 14. detsembri 2018. aasta määrus (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020 (ELT L 317, 14.12.2018, lk 2).
               
               
                  
                     (2)
                  
                        Nõukogu 7. detsembri 2015. aasta määrus (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018 (ELT L 322, 8.12.2015, lk 4).
               
               
                  
                     (3)
                  
                        Tavapäraste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 20 % sissenõudmiskulude mahaarvamist.